

|  |
| --- |
| **Cyfansoddiad Teulu**  Plentyn E – 9 oed  Mam a Dad (gwarchodaeth wedi’i rannu 50/50) |
| **Dyddiadau yr oeddent yn ymwneud â Teuluoedd yn Gyntaf**  Ionawr – Hydref 2024 |
| **Trosolwg o'r sefyllfa pan ddaeth teulu at Teuluoedd yn Gyntaf**    Atgyfeiriad gan SPACE Wellbeing gan feddyg teulu am gymorth gydag ymddygiad. |
| **Prif broblemau:**    Rhoddodd Mam wybod am broblemau gyda:  Cwsg  Taro / brathu / taflu gwrthrychau  Iaith ymosodol  Ymddygiadau obsesiynol |
| **Gwasanaethau oedd yn ymwneud â’r teulu**  Seicolegydd Addysg  Ysgol |
| **Gweithgareddau/Camau gweithredu a gynhaliwyd i fynd i'r afael â’r problemau**    **8 Sesiwn Cylch Diogelwch**  **14 sesiwn 1-1**    Penodwyd Cynghorydd Rhieni Prosiect Acorn i'r teulu. Mynychodd Mam raglen rhieni Cylch Diogelwch ac fe’i cwblhaodd. Yn ystod y sesiynau, roedd mam yn emosiynol iawn ac yn cael trafferth gydag ymddygiad E gartref, felly cytunwyd y byddai Cynghorydd Rhieni yn darparu cymorth arbennig ychwanegol y tu allan i'r grŵp.    Cydlynodd y Cynghorydd Rhieni gyfarfodydd rhwng y rhieni, yr Ysgol, a'r Seicolegydd Addysg. Arsylwodd y Seicolegydd Addysg E yn y dosbarth, cawsant gyfarfod gyda’r rhieni, ac fe drefnwyd cyfarfod dilynol yng nghwmni'r Cynghorydd Rhieni a oedd yn canolbwyntio ar goetsio emosiynol.    Cynigiwyd rhaglen Cylch Diogelwch i Dad, ond gwrthododd. Gan fod y tad-cu ar ochr y fam yn cefnogi mam yn fawr gydag E, cafodd gynnig y Rhaglen Cylch Diogelwch ac fe’i cwblhaodd.    Rhannodd Mam bod ei mam wedi marw pan oedd E yn wythnos oed, a bod hyn wedi cael effaith ddofn arni. Trafododd y Cynghorydd Rhieni gwnsela, yr oedd Mam wedi cael mynediad iddo o'r blaen ac roedd yn barod i ailymweld trwy ei gwaith.    Trafododd Mam ei phrofiadau yn y gorffennol o ran cam-drin domestig gan ei chyn-bartner. Argymhellodd y Cynghorydd Rhieni ei bod yn cysylltu â Cyfannol (Cymorth i Ferched) i gael cymorth. At hyn, buom yn siarad am gefnogaeth i E, ac atgyfeiriodd y Cynghorydd Rhieni E at Brosiect STAR.    Yn dilyn hyn, gwellodd agwedd Mam am y sefyllfa, ac arweiniodd hyn at roi cefnogaeth yn llai aml. Dechreuodd y Cynghorydd Rhieni a Mam ystyried cau’r achos yn raddol er mwyn sicrhau nad oedd hyn yn digwydd yn sydyn. |
| **Alinio ag Egwyddorion NEST / NYTH**    **Oedolion y gellir ymddiried ynddynt -** Nod Prosiect Acorn yw grymuso rhieni/gofalwyr i gefnogi emosiynau a lles eu plant yn effeithiol.  **Lles ar draws addysg –** Mae Prosiect Acorn Project yn gweithio gydag ysgolion i sicrhau cefnogaeth o ran lles i deuluoedd.  **Arloesiadau wedi'u cyd-gynhyrchu –** Mae Prosiect Acorn yn edrych ar 'yr hyn sydd bwysicaf’ i’r teulu fel man cychwyn ac yn gweithio gyda gwasanaethau eraill i ddarparu'r gefnogaeth fwyaf effeithiol ac amserol.  **Mynediad rhwydd at arbenigedd –** Mae Prosiect Acorn yn eistedd ar banel SPACE Wellbeing ac yn cysylltu â llawer o wasanaethau eraill yn hytrach na gorfod atgyfeirio neu gyfeirio rhieni/gofalwyr at wasanaethau eraill. Mae ein Cynghorwyr Rhieni yn weithwyr allweddol ac maent yn ceisio cydlynu'r cymorth cywir.  **Cymunedau diogel a chefnogol –** Mae Prosiect Acorn yn helpu teuluoedd i feddwl am eu cryfderau, rhwydweithiau cymorth a mynediad at wasanaethau lleol a fydd yn helpu i gefnogi iechyd a lles.  **Dim drws anghywir –** Mae Prosiect Acorn yn rhoi 'yr hyn sy’n bwysig i'r teulu' uwchlaw popeth arall yn ystod unrhyw ymyriadau. Efallai y bydd angen gwasanaethau eraill i gefnogi ar hyd y ffordd ac mae'r Prosiect yn defnyddio dull 'tîm o amgylch y teulu' i sicrhau bod cefnogaeth yn cael ei roi gan y gwasanaeth cywir ar yr adeg iawn. |
| **Canlyniadau**  Wrth gau’r achos, rhoddodd y rhieni wybod eu bod yn fwy hyderus o ran eu gallu i gefnogi E.  Adroddodd Mam welliant yn ei pherthynas ag E.  Adroddodd Mam welliant yn ei lles ei hun    Adborth Mam:    "Helpodd y Cynghorydd Rhieni 'A' fi gyda gofalu am fy mab gartref a gyda chyfarfodydd yn yr ysgol. Helpodd fi hefyd gyda'r hyn oedd ei angen er mwyn anfon ei asesiad ADHD. O bosibl mae hyn wedi newid bywyd fy mab a minnau. Rydyn ni'n gallu mynd trwy’r diwrnod yn llawer gwell nawr ac mae sefyllfaoedd yn llawer llai brawychus i'r ddau ohonom." |